[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "La dokumenta filmo \u201cQueer Japan\u201d montras la viglan kaj multflankan GLAT-komunumon de Japanio"}, {"text_idx": "#000006", "text": "Dokumenta filmo kiu esploras la vivojn de GLAT-personoj [eo] en la multflanka GLAT-kulturo de Japanio estas nun disponebla c\u0302e elsendfluaj platformoj [Ndlr.: elsendfluo estas tekniko ebliganta lau\u0306mende provizi au\u0306dvidaj\u0302ojn en Interreto kaj senc\u0302eeste sekvi prelegojn, retinariojn au\u0306 diskutojn]. La dokumenta filmo \u201cQueer Japan\u201d [Kvira Japanio], de la kanada kvira [eo] filmo-produktoro, reg\u0302isoro, verkisto kaj dezajnisto Graham Kolbeins, esploras la vivojn de artistoj, aktivuloj, pioniroj kaj simple normalaj homoj de la japana GLAT-kulturo."}, {"text_idx": "#000007", "text": "\u201c\u2018Queer Japan\u2019 temas pri memamo, komunumo kaj resilienco\u201d [eo] diras la reg\u0302isoro Graham Kolbeins dum intervjuo por Global Voices [Tutmondaj Voc\u0302oj]. \u201cTemas pri la plursenca naturo kaj de genro kaj de sekseco kaj pri la maniero kiel lingvo formas niajn fluajn komprenojn pri c\u0302i tiuj konceptoj.\u201d"}, {"text_idx": "#000008", "text": "La dokumenta filmo estis unuafoje projekciita en julio de 2019 kaj ekde tiam en filmfestivaloj tra la mondo. \u201cQueer Japan\u201d montras intervjuojn faritajn al preskau\u0306 tri dekduoj [eo] da membroj de la japana GLAT-komunumo."}, {"text_idx": "#000009", "text": "La filmo montras diversajn individuojn engag\u0302itajn en arto, aktivismo, noktovivo kaj politiko en Japanio, inkluzive de universitata profesoro, dento-kuracisto, reg\u0302injo [eo] kune kun la festoj gastigitajn de s\u0302i por la GLAT-komunumo, la unua malkas\u0302e transgenra virino elektita kiel funkciulo en Japanio Aya Kamikawa, kaj la kvira bildartisto [eo] Nogi Sumiko."}, {"text_idx": "#000011", "text": "En \u201cQueer Japan\u201d oni ankau\u0306 povos trovi intervjuojn kun Gengoroh Tagame, la tre konata kreinto de geja erotika mangao [eo] kiu g\u0302uis g\u0302eneralan sukceson kaj en Japanio kaj tra la tuta mondo."}, {"text_idx": "#000012", "text": "\u201cGengoroh Tagame estas ne nur spertulo pri geja erotika arto, sed ankau\u0306 kreinto de la renaskig\u0302o de geja mangao danke al la revuo kunfondita de li, G-men [influa revuo celita al gejoj en Japanio]\u201d diras Kolbeins. \u201cLa eklektikaj influoj kaj referencoj de Tagame montras ke li prenis aferojn de c\u0302ie kiel ekzemple de la Markizo de Sade [eo], Go Mishima kaj Tom of Finland.\u201d"}, {"text_idx": "#000013", "text": "La dokumenta filmo inkludas ankau\u0306 alian kunfondinton de la revuo G-Men: la verkiston, revuo-redaktoron kaj aktivulon Hiroshi Hasegawa. Ekde kiam oni diagnozis lin kiel HIV-havanta [eo] en 1992, Hasegawa aktivulas celante al pli bona kuracado de la malsano en Japanio. Hasegawa havis ankau\u0306 gravan rolon en Japanio dum kampanjoj pri malpliigo de la socia stigmato kiu suferigas personojn havantajn HIV-n kaj Aidoson [eo]."}, {"text_idx": "#000015", "text": "\u201cMi estis simple granda fanatikulo de geja mangao. Tiam min s\u0302okis la fakto ke neniu eldonisto en Usono produktis ankorau\u0306 anglalingvan tradukon de c\u0302i tiuj verkoj\u201d, diras Kolbeins. \u201cTiutempe mi laboris kiel verkisto por artaj kaj kulturaj revuoj, do mi decidis provi fari kelkajn intervjuojn kun la celo videbligi la mangao-artistojn.\u201d"}, {"text_idx": "#000016", "text": "En Japanio ne ekzistas leg\u0302oj kiuj malpermesus konsentitajn seksajn agojn inter plenkreskuloj, tamen ankau\u0306 ne ekzitas tie leg\u0302oj kiuj pritraktas kaj malpermesas diskriminacion rilate al seksa orientig\u0302o au\u0306 genra identeco en la laborejo. Krome samseksa edzeco ankorau\u0306 ne estas formale lau\u0306leg\u0302a."}, {"text_idx": "#000018", "text": "\u201cNi komencis kunlabori proksimume je la jaro 2012, kiam ni vojag\u0302is al Tokio por labori pri la antologio eldonita de ni du, \u2018Massive: Gay Erotic Manga and the Men Who Make It\u2018 [Masiva: geja erotika mangao kaj la viroj kiuj kreas g\u0302in]\u201d diras Kolbeins. \u201cTuj post tio, ni kunfondis modan kaj eldonan markon nomitan Massive Goods [modomarko, eldonejo kaj reklamagentejo reprezentanta kvirajn kaj feminismajn artistojn el Japanio], por dau\u0306rigi nian kunlaboron kun kviraj kaj feminismaj artistoj el Japanio.\u201d"}, {"text_idx": "#000022", "text": "Kolbeins kaj la produktoroj Iida kaj Anne finfine kompletigis la dokumentan filmon post kvin jaroj, antau\u0306 g\u0302ia aperigo en la filmfestivala mondo en 2019."}, {"text_idx": "#000023", "text": "Kolbeins klarigas ke la produktoro de Queer Japan, Hiromi Iida, havis ankau\u0306 gravan rolon c\u0302ar s\u0302i konektis lin kun la japana GLAT-komunumo."}, {"text_idx": "#000024", "text": "\u201cMi konatig\u0302is kun Hiromi per Twitter [Tvitero], kaj ni konektig\u0302is post kiam mi rigardis plurajn mallongajn dokumentajn filmojn kiujn s\u0302i faris c\u0302e la reg\u0302inja scenejo de Tokio.\u201d"}, {"text_idx": "#000025", "text": "Hiromi Ishii enkondukis Kolbeins al komunumaj gvidantoj kiel Margarette, kiu administras ekzemplodonan librovendejon Okamalt kaj kiu ankau\u0306 estas gastiganto de Department H, konata kiel \u201cunu el la plej honorataj fetic\u0302o-festoj [eo] de Tokio.\u201d"}, {"text_idx": "#000026", "text": "Dum la lasta jardeko, Kolbeins povis konektig\u0302i kun la japana GLAT-kulturo kiun li priskribas kiel \u201cmultflanka, fortika kaj vigla\u201d."}, {"text_idx": "#000027", "text": "\u201cSamtempe, la anoj de c\u0302i tiu japana kvira komunumo alfrontas multajn leg\u0302ajn barojn, familian premon kaj diskriminacion\u201d klarigas Kolbeins. Temas pri situacio pro kiu multaj el ili restas zorgeme ens\u0302rankigitaj [Ndltr: ne malkas\u0302as sian GLAT-identecon], precipe en laborejaj kuntekstoj\u201d diras Kolbeins."}, {"text_idx": "#000028", "text": "\u201cVidebligo kaj akcepto dau\u0306re kreskas jaron post jaro kaj, kiel oni povas vidi en \u2018Queer Japan\u2019, ekzistas multaj homoj kiuj vivas lau\u0306te kaj fiere [angle: loud and proud] kio estas maniero defii la sociajn premojn\u201d asertas Kolbeins. \u201cEkzistas kreskanta spirito de solidareco kaj kolektiva povo en la komunumo.\u201d"}, {"text_idx": "#000029", "text": "La dokumentan filmon eblas nun spekti en kelkaj regionoj pere de mendado c\u0302e retaj elsendfluaj servoj. Kolbeins mencias ke oni esperas projekcii la filmon en japanaj kinejoj en 2021, depende de la pandemiaj kondic\u0302oj. G\u0302isdatigoj pri la filmo aperas en la Tviter-konto de la dokumenta filmo @queerjapan."}, {"text_idx": "#000030", "text": "Arto kaj kulturoBona novaj\u0302oCivitanaj komunikilojKomunikiloj kaj j\u0302urnalismoRajtoj je seksa diverseco (GLAT)"}, {"text_idx": "#000031", "text": "Plej novaj artikoloj pri Orienta Azio"}, {"text_idx": "#000032", "text": "\u2018Via\u2019dle: Wordle nun alireblas en multaj lingvoj de la mondo"}, {"text_idx": "#000034", "text": "La batalo pri c\u0302ifromonaj revoj en Mjanmao"}, {"text_idx": "#000040", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000041", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000042", "text": "Speciala danko al niaj multaj subtenantoj"}]